C 263/26
LT
Europos Sąjungos oficialusis leidinys
2022 7 8
Sūrio kilmė nurodoma ne tik naudojant spaudų juostas, bet ir kazeino plokštę, ant kurios užrašyta „GRANA PADANO“ ir nurodyti pagaminimo metai ir raidinis skaitmeninis kodas, kuriuo aiškiai pažymima kiekviena sūrio galva.
Ne trumpiau nei 20 mėnesių po suformavimo gamybos vietovėje brandintas sūris „Grana Padano“ gali būti apibūdinamas kaip „RISERVA“ (ilgai brandintas); jis pasižymi visomis toliau nurodytomis savybėmis: — klasifikuojamas kaip „scelto sperlato“ („sertifikuota aukščiausia kokybė“); — sūrio masei būdingi akivaizdūs grūdeliai ir tekstūra, dėl kurios sūris plonais gabaliukais skyla nuo vidurio į kraštus; — yra vienodos baltos arba šiaudų spalvos; — nėra neįprastų kvapų; — yra aromatingas ir subtilaus skonio.
Kategorijai „RISERVA“ priskiriamas sūris „Grana Padano“ veiklos vykdytojų prašymu žymimas dar viena žyma, kuri įspaudžiama ant sūrio galvos šono taikant tokias pačias taisykles, kokios taikomos sūrį žymint SKVN žyma.
Aptariamą žymą sudaro apskritimas, kurį per vidurį horizontaliai dalija plati juosta, apribota lygiagrečiomis viršutine ir apatine linijomis; Toks ženklas yra apskritimo formos su įstrižai per jo vidurį užrašytu žodžiu „RISERVA“.
Viršutiniame` pusrutulyje yra žodis „OLTRE“ (ilgiau kaip) ir skaičius „20“, o apatiniame pusrutulyje didžiosiomis raidėmis – „MESI“ (mėnesių) (reikšmė – „daugiau nei 20 mėnesių“).
Ant įgaliotųjų pakuotojų supakuoto sūrio pakuotės turi būti „Grana Padano“ logotipas.
Ant pakuotės atspausdintos oficialios žymos, kuria patvirtinama, kad produktas atitinka saugomos kilmės vietos nuorodos „Grana Padano“ naudojimo reikalavimus, kaip pirmiau aprašyta 3.6 punkte, savybės šiek tiek skiriasi: viršutiniame ir apatiniame rombo kampuose nėra raidžių „G“ ir „P“.
Tai pavaizduota fone, kurio spalva – „Pantone 109 C“; fonas yra tokio paties pavidalo kaip juoda žymos dizaino dalis, tik šiek tiek didesnis.
Ant pakuotės dedamo logotipo parametrai yra tokie: